|  |
| --- |
| PREPORUKE STOMATOLOŠKE KOMORE FBIH ZA RAD U STOMATOLOŠKIM ORDINACIJAMA ZA VRIJEME PANDEMIJE COVID-19 VIRUSA |
| ZAKAZIVANJE PACIJENATA, PREDANAMNEZA, ANAMNEZA, DOLAZAK U ORDINACIJU, OPŠTE PREPORUKE |
| 1. Preporučuje se rad sa pacijentima isključivo kod hitnih stanja (akutna bol, otok, krvarenje) |
| 2. Pacijente obavezno telefonski odgađati i zakazivati ako je potrebno |
| 3. Putem telefona, pacijentu postaviti sljedeća pitanja (predanamneza):   * Da li ste putovali u zadnjih mjesec dana? * Da li ste bili u kontaktu s osobama koji su bili na putu zadnjih mjesec dana ? * Da li ste bili u kontaktu s osobom koja je u izolaciji, samoizolaciji ili je zaražena COVID-19 virusom ? * Da li ste bili bolesni u posljednjih mjesec dana ? * Da li ste u posljednje vrijeme imali povišenu temperaturu? * Da li ste imali respiratorne tegobe u posljednje vrijeme ? |
| 4. Obavezno uzeti adresu i broj telefona svakog pacijenta |
| 5. Pacijenta zamoliti da u ordinaciju dođe bez pratnje |
| 6. Kada pacijent dođe u ordinaciju, obavezno ponoviti sva pitanja iz predanamneze, ako postoji pozitivan odgovor na epidemiološku anamnezu pacijent se prijavljuje u HES službu |
| 7. Potrebno je mjerenje temperature bez kontaktnim toplomjerom, svakom pacijetu koji dolazi u ordinaciju.  Ukoliko pacijent ima povišenu temperaturu (iznad 37°C), odložiti termin i uputiti ga ka daljnjim epidemiološkim mjerama. |
| 8. Iz čekaonice odstraniti sve moguće površine kontaminacije (časopise, igračke…) |
| 9. U čekaonici smije boraviti samo jedan pacijent. |
| 10. Ispred ordinacije, potrebno je da postoji dezinfekciona traka/otirac, preko kojeg pacijent mora proći i dezinfikovati obuću |
| 11. Po ulasku u ordinaciju, pacijent bi trebao obući jednokratne papuče |
| 12. Po ulasku u ordinaciju potrebno je zamoliti i uputiti pacijenta da opera ruke po uputama osoblja iz ordinacije |
| 13. Nakon pranja ruku, ruke je potrebno dezinficirati po uputama osoblja ordinacije |
| ZAŠTITNA UNIFORMA |
| 1. Hiruršku masku nositi sve vrijeme tokom boravka u ordinaciji.   Ukoliko je u pitanju pandemija ili rad sa zaraženim pacijentima preporučeno je koristit FFP(2/3) maske |
| 1. Doktor stomatologije nakon pranja ruku i stavljanja rukavica, iste dezinfikovati |
| 3. **Viziri, zaštitne naočale, maske, zaštitna odijela (skafanderi), hirurške kape su obavezni kod korištenja nasadnih instrumenata sa vodenim hlađenjem** |
| 4. Uniforme osoblja ordinacije, moraju biti dugih rukava, a preko moraju imati jednokratni hirurški mantil, jednokratni skafander (**vodonepropusno zaštitino odijelo,ukoliko se radi sa zaraženim pacijentima)** |
| 5. Potrebno je obratiti pažnju na stavljanje i skidanje maske i rukavica. |
| 6. Nakon završenog zahvata, obavezno skinuti kontaminiranu uniformu i odložiti u poseban otpad. |
| 7. Između svakog pacijenta , obavezno prozračiti prostor i provesti dezinfekciju čekaonice i svih prostorija u kojima je boravio pacijent, poželjno je imati UV lampe. |
| 8. Posebno obratiti pažnju na dezinfikovanje površina s kojima je pacijent bio u kontaktu (šteke,vrata…), brisanje alkoholom |
| UPUTE ZA RAD |
| 1. Sav potreban pribor i materijal za zahvat pripremiti prije ulaska pacijenta u ordinaciju |
| 2.Oralni pregled pacijenta   * Prije početka stomatološkog zahvata pacijentu dati antiseptic za ispiranje usne šupljine, izbjegavati postupke koji mogu izazvati kašalj   **Rad turbinom, kolenjakom izbjegavati, raditi samo isključivo ako je dr stomatologije zaštićen ne propusnim skafanderom, vizirom, maskom,naočalima I kapom**   * Izbjeći Intraoralno rendgensko snimanje koje može potaknuti izlučivanje sline I kašalj * ekstraoralnosnimanje, ortopantomograma i CBCT su alternative tokom pandemije COVID-19 |
| 3. Koferdam je preporuka i moze dobro doći u ovim situacijama |
| 4. Alternativno, pacijenti kod kojih se sumnja na COVID-19 infekciju, mogu se liječiti u izoliranoj i dobro prozračenoj sobi ili u sobama s negativnim pritiskom ako su takve dostupne. |
| 5. Kod hitnih stanja kao što su frakture zuba, luksacije ili avulzije :   * Ukoliko je potrebno uraditi ekstrkaciju zuba, poželjno je koristiti resorbirajuće konce * Kod pacijenata s kontuzijom mekog tkiva i lica potrebno je obaviti čišćenje rane i šivanje * Preporučuje se lagano ispiranje rane i korištenje sisaljke/saugera,kako bismo smanjili prskanja i raspršivanje aerosola * **Sve raditi isključivo sa zaštitnom opremom** |
| 6. Pacijenti koji imaju povrede u područiju glave i vrata, koje su opasne po život, trebaju se odmah hospitalizirati, potrebno je uraditi hitni CT- snimak pluća, kako bi se isključila sumnja na infekciju COVID-19 virusom. |